โรงเรียนวชิรธรรมสาธิต

โรงเรียนวชิรธรรมสาธิต (อักษรย่อ: ว.ธ.) เป็นโรงเรียนมัธยมศึกษาประเภทสหศึกษาขนาดใหญ่ ส่วนราชการสังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐานกระทรวงศึกษาธิการ อยู่ในเครือข่ายสหวิทยาเขตนวสิรินครินทร์ ตั้งอยู่ในเลขที่ 1253 ซอยวชิรธรรมสาธิต 57 ถนนสุขุมวิท 101/1 แขวงบางจาก เขตพระโขนง กรุงเทพมหานคร 10260 ประวัติ โรงเรียนวชิรธรรมสาธิต ได้ก่อตั้งสถาปนาเมื่อวันที่ 23 กุมภาพันธ์ พ.ศ. 2510 โดยท่านเจ้าคุณพระโสภณวชิรธรรม อดีตเจ้าอาวาสวัดวชิรธรรมสาธิตวรวิหาร ด้วยความที่อยากจะช่วยอบรมเยาวชน ท่านจึงได้บอกบุญให้สาธุชนช่วยกันซื้อที่ดินเพื่อที่จะมอบให้กับทางวัด ซึ่งทางวัดก็ได้มอบที่ดินของวัดที่มีเนื้อที่ 8 ไร่ 30 ตารางวา ให้กับทางกรมสามัญศึกษา กระทรวงศึกษาธิการ เพื่อใช้สร้างโรงเรียน และทางกรมสามัญศึกษาฯ ก็ได้จัดสรรงบประมาณ 800,000 บาท เพื่อก่อสร้างอาคารเรียนหลังแรก จำนวน 8 ห้องเรียน โดย จอมพล ถนอม กิตติขจร นายกรัฐมนตรีในสมัยนั้น ได้มาเป็นประธานประกอบพิธีวางศิลาฤกษ์ ณ อาคารเรียนหลังแรก เมื่อวันที่ 18 มิถุนายน พ.ศ. 2510 ต่อมา วันที่ 20 ธันวาคม พ.ศ. 2510 ทางวัดวชิรธรรมสาธิต ได้เอื้อเฟื้อให้วัสดุมาก่อสร้างประกอบรั้วชั่วคราวโดยแถวรอบบริเวณที่ดินของโรงเรียน และทางกรมสามัญฯก็ได้แต่งตั้งท่านเจ้าคุณโสภณวชิรธรรมเป็นผู้อุปการะโรงเรียนและท่านก็ได้เชิญประชาชนเข้ามามีส่วนร่วมในการเป็นคณะกรรมการพัฒนาการศึกษาฯ เพื่อเปิดโอกาสให้คนในท้องถิ่นได้มีส่วนร่วมเข้าช่วยเหลือในการพัฒนาการศึกษาของโรงเรียน ปี พ.ศ. 2515 ได้มีการต่อเติมสร้างอาคารเรียนหลังที่ 2 เพื่อปรับปรุงเป็นห้องสมุดเป็นจำนวนเงิน 24,272.50 บาท ปี พ.ศ. 2516 ได้ก่อสร้างบ่อน้ำบาดาลพร้อมถังเก็บน้ำและเครื่องสูบน้ำให้โรงเรียนเป็นเงิน 70,525 บาท และซื้อรถยนต์โดยสารขนาดเล็กมอบให้ทางโรงเรียน 1 คัน เป็นเงิน 40,000 บาท ปี พ.ศ. 2519 จนถึงปัจจุบัน ได้จัดหารายได้ตั้งมูลนิธิการศึกษาโสภณวชิรธรรม โดยมีเงินกองทุนประมาณ 1,000,000 บาท ปี พ.ศ. 2547 ได้รับความร่วมแรงร่วมใจจากผู้ปกครองนักเรียน ประชาชน และผู้มีจิตศรัทธาร่วมบริจาคในการจัดสร้างโดมประชาชน งบประมาณ 5,960,000 บาท ปี พ.ศ. 2551 ทางโรงเรียนได้รับงบมาจากสำนักงานกรรมการศึกษาขั้นพื้นฐาน หรือ สพฐ. เพื่อจัดซื้อที่ดินพื้นที่ติดกับรั้วโรงเรียนด้านฝั่งทิศเหนือเพิ่มอีก 3 ไร่ 32 ตารางวา เป็นจำนวนเงิน 36,960,000 บาท ปี พ.ศ. 2554 ทางโรงเรียนได้รับงบจาก สพฐ. มาประมาณ 89,000,000 บาท เพื่อจัดสร้างอาคารเรียนหลังที่ 7 ซึ่งสร้างเป็นอาคารแบบ 7 ชั้นพิเศษ จัดจ้างในราคา 29,000,000 บาท โดยเป็นงบเหลือจ่าย และยังจัดสร้างห้องสมุดมีชีวิต โดยงบประมาณที่จัดสร้างนั้นอยู่ที่ 9,998,000 บาท ปี พ.ศ. 2564 ทางโรงเรียน ได้รับงบประมาณจากรายได้สถานศึกษา จํานวน 391,292 บาท เพื่อดำเนินการติดตั้งระบบงานไฟฟ้าและได้รับเงินจากรายได้สถานศึกษา จำนวน 498,620 บาท เพื่อดำเนินการติดตั้งจอ LED ณ เวทีใต้ฐานลานโดมของโรงเรียน ปัจจุบัน โรงเรียนวชิรธรรมสาธิต มีพื้นที่รวมทั้งหมดเป็น 11 ไร่ 62 ตารางวา ประกอบไปด้วย อาคารเรียน 6 หลัง อาคารประกอบ 1 หลัง เริ่มเปิดสอนตั้งแต่ชั้นมัธยมศึกษาปีที่ 1 ถึง ชั้นมัธยมศึกษาปีที่ 6 สัญลักษณ์ประจำโรงเรียน สัญลักษณ์ : รูปพระเจดีย์จุฬามณีศรีล้านนา เปล่งรัศมีจากยอดวชิระ ภายในแถบริ้วรองรับฐานเจดีย์มีพุทธสุภาษิต สิกขกาโม ภวํ โหติ ล่างสุดมีอักษรย่อคำว่า ว.ธ. (สีชมพู) สุภาษิต : สิกขกาโม ภวํ โหติ (ผู้ใคร่ในการศึกษาเป็นผู้เจริญ) อักษรย่อโรงเรียน : ว.ธ. / W.T. สีประจำโรงเรียน : เขียว ชมพู เพลงประจำโรงเรียน : เพลงมาร์ชโรงเรียนวชิรธรรมสาธิต คณะสีในโรงเรียน ██ คณะสีปาริชาติ (สีแดง) ██ คณะสีเอื้องช่อแสด (สีส้ม) ██ คณะสีนนทรี (สีเหลือง) ██ คณะสีอินทนิล (สีม่วง) ██ คณะสีอัญชัน (สีน้ำเงิน) หลักสูตรที่เปิดการเรียนการสอน ระดับชั้นมัธยมศึกษาตอนต้น ห้องเรียนพิเศษ ICT หรือ Information And Communication Technology (ห้อง 1-2) ห้องเรียนพิเศษ IEP หรือ Intensive English Program (ห้อง 3-4) ห้องเรียนปกติ หลักสูตรทั่วไป เน้นความสามารถทางคณิตศาสตร์ (ห้อง 5) ห้องเรียนปกติ หลักสูตรทั่วไป (ห้อง 6-14) ระดับชั้นมัธยมศึกษาตอนปลาย แผนการเรียนพิเศษ วิทยาศาสตร์ - คณิตศาสตร์ - เทคโนโลยีปัญญาประดิษฐ์ ICT/AI (ห้อง 1) แผนการเรียน วิทยาศาสตร์สุขภาพ (ห้อง 2) แผนการเรียน วิศวกรรม - สถาปัตยกรรม (ห้อง 3) แผนการเรียน วิทยาศาสตร์ - คอมพิวเตอร์ (ห้อง 4) แผนการเรียน Intensive English Program (ห้อง 5) แผนการเรียน ภาษาอังกฤษเพื่อการสื่อสาร (ห้อง 6) แผนการเรียน การจัดการค้าสมัยใหม่ (ห้อง 7) แผนการเรียน ศิลปศาสตร์ - ภาษาฝรั่งเศส - เกาหลี (ห้อง 8) แผนการเรียน ศิลปศาสตร์ - ภาษาญี่ปุ่น (ห้อง 9) แผนการเรียน ศิลปศาสตร์ - ภาษาจีน (ห้อง 10) แผนการเรียน นิติศาสตร์ - รัฐศาสตร์ (ห้อง 11) แผนการเรียน นิเทศศาสตร์ (ห้อง 12) แผนการเรียน ศิลปกรรมศาสตร์ (ห้อง 13) แผนการเรียน คหกรรมศาสตร์ (ห้อง 14) รายนามผู้บริหารโรงเรียน บุคคลที่มีชื่อเสียง วัฒนา เซ่งไพเราะ รัฐมนตรีว่าที่กระทรวง ต่างประเทศ และ สมาชิกสภาผู้แทนราษฎร​ เขตวัฒนา สมฤทัย กล่อมน้อย (ว.ธ. 8399) รุ่น 13 เป็นนักแสดง อดีตผู้ประกาศข่าว ผู้ประกาศรายการโทรทัศน์ชาวไทย ช่อง 7 กิตติ รวงผึ้งหลวง (นุ้ย) หรือ P9D รุ่น 31 เป็นนักร้อง แร็ปเปอร์ชื่อดังชาวไทย ชณภัส รุ่งหิรัญประภากร (ไอซ์) (ว.ธ. 27733) รุ่น 41 เป็นนักแสดงสังกัด ช่อง 7 นพรุจ เหมภมร (บุ๊ค) หรือ TLK Book เป็นนักแข่งกีฬาอีสปอร์ตเกม Tekken และเป็นสมาชิกทีม TALON อ้างอิง เว็บไซต์โรงเรียนวชิรธรรมสาธิต เก็บถาวร 2023-04-30 ที่ เวย์แบ็กแมชชีน มูลนิธิธารน้ำใจ กับ โรงเรียนวชิรธรรมสาธิต แหล่งข้อมูลอื่น เว็บไซต์อย่างเป็นทางการโรงเรียนวชิรธรรมสาธิต เฟซบุ๊กโรงเรียนวชิรธรรมสาธิต พระโสภณวชิรธรรม (สาธิต ฐานวโร) แผนที่และภาพถ่ายทางอากาศของ โรงเรียนวชิรธรรมสาธิต ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์